Arnar Már Magnússon er forstjóri hins nýstofnaða lággjaldaflugfélags . Heimildir DV herma að hið nýstofnaða flugfélag Play hafi ekki enn greitt starfsfólki sínu út laun fyrir nóvembermánuð . Segir DV að í gærkvöldi hafi launin ekki enn borist . Í frétt DV segir jafnframt að undanfarna mánuði hafi Play verið með starfsemi þó svo að flugrekstur félagsins sé ekki formlega hafinn og að félagið hafi verið að greiða laun . Staða launatengdra gjalda sé hins vegar óviss . Líkt og greint var frá í morgun , þá hafa eigendur Play boðist til að minnka eignarhlut sinn niður í 30% , til að freista þess að tryggja sér 1,7 milljarða króna fjármögnun frá fjárfestum . Vísir hefur fengið það staðfest frá Maríu Margréti Jóhannsdóttur , að Play hafi ekki getað greitt starfsfólki sínu laun fyrir nóvember . Margrét segir starfsmenn sína stöðunni skilning og að það standi til að greiða laun hið fyrsta . Þá segir hún fjármögnun Play ganga vel . „ Ljóst er að örlítil töf verður á launagreiðslum meðan verið er að ljúka við hlutafjársöfnunina , “ sagði María Margrét í samtali við Vísi .